የተሻለች ኢትዮጵያን ለመፍጠር በሚደረገው ጥረት ህብረተሰቡ የድርሻውን ሊወጣ ይገባል…አቶ አህመድ ሺዴ
የተሻለች ኢትዮጵያን ለመፍጠር በሚደረገው ጥረት ህብረተሰቡ የበኩሉን ድርሻ እንዲወጣ የመንግስት ኮሚኒኬሽን ጉዳዮች ጽህፈት ቤት ጥሪ አቀረበ።የመንግስት ኮሚኒኬሽን ጉዳዮች ጽህፈት ቤት ኃላፊ ሚኒስትር አቶ አህመድ ሺዴ ትናንት መግለጫ ሰጥተዋል።ሚኒስትሩ በዚህ ጊዜ እንዳሉት አገሪቱን ከፍ ወዳለ አዲስ ምዕራፍ ለማሸጋገር በህዝቡ ዘንድ የታየው ቁርጠኝነት፣መንግስት ኃላፊነቱን እንዲወጣ ጉልበት ሆኖታል።በህዝቡ ዘንድ የተፈጠረው የለውጥ መነሳሳትና ዝግጁነት፤ከድህነትና ኋላቀርነት ለመውጣት ብሎም ህብረተሰቡ የሚያነሳቸውን ጥያቄዎች ደረጃ በደረጃ መመለስ የሚያስችል አመቺ ሁኔታ የፈጠረ መሆኑን በመግለጫው አስታውቀዋል።መንግስት በትላንትናው ዕለት ያካሄደው የአመራር ምደባም ከዚህ አኳያ የሚታይና የአፈፃፀም ውጤትን፣የማስፈፀም ብቃትን፣ ችሎታና የሥራ ልምድን መሰረት በማድረግ መካሄዱን ተናግረዋል።የአመራር ምደባውም የተጀመረውን የአገር ግንባታ ሂደት ለማፋጠን፣ህዝቡ በየደረጃው ለሚያነሳቸው የልማት፣የዴሞክራሲ፣የፍትሃዊ ተጠቃሚነትና የመልካም አሰተዳደር ጥያቄዎች ተገቢውን ምላሽ ለመስጠት እንዲያስችል ታምኖበት የተከወነ መሆኑን ገልጸዋል።በመንግስት እየተመራ ያለው የለውጥ ጉዞ ከዳር ሊደርስ የሚችለው እያንዳንዱ ዜጋ በመደማመጥና በመግባባት ለተሻለ አገራዊ ስኬትና አገራዊ ለውጥ የዜግነት ድርሻውን መወጣት ሲችል ብቻ መሆኑንም አቶ አህመድ ጠቁመዋል።መንግስት በአገር ውስጥም ሆነ በውጪ የሚኖሩ ኢትዮጵያዊያንና ትውልደ ኢትዮጵያዊያን ካለፉት ስህተቶቻችን ሁሉ በመማር ለህዝብ የማይበጅን ማንኛውንም አስተሳሰብና ተግባር በመከላከል አገሪቱን ወደ ብሩህ ዘመን ለማሸጋገር በሚደረገው ጥረት ከጎን እንዲሰለፉ ጥሪውን አስተላልፏል።         "በላቀ የህዝበ ተሳትፎ ፤ አገራችንን ከፍ ወዳለ ምዕራፍ ለማሸጋገር እንተጋለን!"አገራችን ኢትዮጵያ በአሁኑ ጊዜ በለውጥ ጉዞ ላይ ትገኛለች ። አገራችንን ከፍ ወዳለ; አዲስ ምዕራፍ ለማሸጋገር በህዝብ በኩል የታየው ቁረጠኝነት ፤መንግሰት ሃላፊነቱን እነዲወጣ ጉልበት ሆኖ እያገለገለው ይገኛል።በህዝብ ዘንድ የተፈጠረው የለውጥ መነሳሳትና ዝግጁነት ፤መነግሰትና ህዝብ ከድህንት እና ኋላ ቀርነት ለመላቀቅ ያነገቡትን ግብ ለማሳካት ፤ብሎም ህዝቦቻችን በየደረጃወ የሚያነሷቸውን ልዩ ልዩ ጥያቄዎች ለመመለስ የሚያስችል አመቺ ሁኔታነ የተፈጠረ ሲሆን ፤ መንግስት  በበኩሉ በላቀ የሀዝብ ተሳትፎ  ለውጡን ወደ ፊት ለማስቀጠል የሚያስችሉ ልዩ ልዩ ተግባራትን በጊዜ የለንም መንፈስ በማከናወን ላይ ይገኛል።የኢፌድሪ መንግሰት በትናንትናው እለት ያካሄደው የአመራር ምደባም ከዚሁ አኳያ የሚታይ ሲሆን የአፈጻጸም ውጤትን ፤የማስፈጸም ብቃትን ፤ችሎታንና የስራ ልምድን መሰረት በማድረግ የተካሄደው የአመራር ምደባ  ፤ የተጀረውን የአገር ግንባታ ሂደት ለማፋጠን ፤ ብሎም ህዝቡ በየደረጃው ለሚያነሳቸው የልማት ፤ የዲሞክራሲ ፤የፍትሃዊ ተጠቃሚነትና የመልካም አስተዳደር ጥያቄዎች ተገቢውን ምላሽ ለመስጠት እንደሚያስችል ታምኖበት የተከናወነ ነው።እስካሁን በተገኘው ድለ ሳንኩራራ፤ አዲስ ታሪክ በመስራት ለመጪው ጊዜ የማይነቃነቅ እና የማይፈርስ የመሸጋገሪያ ድልድይ ማኖር አለብን በሚል ቁጭት በመንግስት  እየተመራ ያለው የለውጥ ጉዞ ከዳር ሊደርስ የሚችለው ግን እያንዳንዱ ዜጋ፣ትልቋን አገራችንንና ታላቁን ህዝባችንን እያሰብን፣ በመደማመጥና በመግባባት ለተሻለ ስኬትና አገራዊ ለውጥ የዜግነት ድርሻውን መወጣት ሲቻል ብቻ ነው።በመሆኑም፣ቀደም ሲል የነበሩብንን ከፍተቶች በማረም፣የሁላችንም ኢኮኖሚያዊ ተጠቃሚነት፣ ማህበራዊ ፍትህና ፖለቲካዊ ተሳትፎ ለማሳደግ፣በዚህም አገራችንን ከፍ ወዳለ የእድገት ምዕራፍ ለማሸጋገር እና ለሁላችንንም የተሻለች አገር ለመፍጠር እየተካሄደ ላለው ጥረት፣መላው ህዝባችን በግልም ይሁን በቡድን የበኩሉን ድርሻ እንዲወጣ መንግስት ጥሪውን ያቀርባል።በዚህ አጋጣሚ በአገር ውስጥም ይሁን በውጪ አገራት የሚኖሩ ኢትዮጵያዊያንና ትውልደ ኢትዮጵያዊያን ሁሉ፤ካለፉት ስህተቶቻችን በመማር ፣ለህዝብ የማይበጅን ማንኛውንም አስተሳሰብና ተግባር በመከላከል አገራችን ወደ ቀጣይ ብሩ ዘመን ለማሸጋገር የበኩላቸውን ድርሻ እንዲወጡ መንግስት ጥሪውን ያቀርባል።(ኢዜአ)